ગુજરાત વિધાનસભા ચૂંટણીના પરિણામ જાહેર થયાના બે દિવસ બાદ કોંગ્રેસમાં આત્મમંથન બુધવારથી શરૂ થઈ ગયું છે. પાર્ટીના અઘ્યક્ષ રાહુલ ગાંધી ચૂંટણીના પરિણામનું વિશ્લેષણ માટે આયોજિત ત્રણ દિવસની ચિંતન શિબિરમાં શુક્રવારે શામેલ થશે. પાર્ટીના પ્રદેશ અધ્યક્ષ ભરત સિંહ સોલંકીએ કહ્યું કે ચિંતન શિબિરમાં કોંગ્રેસ નેતા અને કાર્યકર્તા જિલ્લાવાર ચૂંટણી પરિણામોનું વિશ્લેષણ કરશે અને 2019ની લોકસભા ચૂંટણીને ધ્યાનમાં રાખીને રણનીતિ તૈયાર કરશે.